Anexa nr.2 la Hotărârea Guvernului

nr.\_\_\_ din \_\_\_\_\_2024

**Drepturile, obligațiile și restricțiile regimului frontierei de stat**

1. Prezenta anexă stabilește:
	1. **Regulile specifice ale regimului frontierei de stat;**
	2. Regulile specifice ale regimului zonei de frontieră.

# **Regulile specifice ale regimului frontierei de stat**

1. Regulile specifice ale regimului frontierei de stat reprezintă totalitatea normelor imperative instituite în scopul întreținerii în bune condiții a frontierei de stat, protejării semnelor de frontieră și asigurării controlului accesului la linia frontierei de stat.
2. Prezentele Reguli sunt aplicabile în limitele fâșiei de protecție a frontierei de stat.
3. Fâșia de protecție a frontierei de stat reprezintă fâșia de teren cu lățimea de 15 metri de la linia frontierei de stat către interior și este o zonă cu regim de securitate sporită, destinată pentru întreținerea în bune condiții a frontierei de stat, protejarea semnelor de frontieră și asigurarea controlului accesului la linia frontierei de stat.
4. Fâșia de protecție a frontierei de stat se marchează de către Poliția de Frontieră la limita de 15 metri de la frontiera de stat în interior, cu excepțiile prevăzute la art.4 din Legea cu privire la frontiera de stat a Republicii Moldova nr. 28/2024, prin instalarea indicatoarelor informative „FÎŞIE DE PROTECŢIE A FRONTIEREI”/„BORDER PROTECTION STRIP”, stabilite în anexa nr.1 la prezentele Reguli. Dimensiunile indicatoarelor și locul amplasării lor se aprobă de către șeful Inspectoratului General al Poliției de Frontieră.
5. În fâșia de protecție a frontierei de stat se interzice:
	1. deținerea armelor și munițiilor (categoriile A, B, C și D);
	2. deținerea țigărilor din tutun în cantitate mai mare de 100 de bucăți;
	3. deținerea băuturilor alcoolice în cantitate mai mare de 3 litri;
	4. deținerea obiectelor de anticariat și a bunurilor culturale;
	5. deținerea materialelor nucleare și radioactive, a substanțelor nocive și a încărcăturilor periculoase;
	6. deținerea dispozitivelor de comunicații radio, a dispozitivelor de bruiaj, a mijloacelor de observare pe timp de zi/noapte, a termovizoarelor și a altor mărfuri cu dublă destinație;
	7. deținerea și efectuarea operațiunilor aeriene cu aeronave fără pilot;
	8. scăldatul și alte activități de agrement cu excepția zonelor de recreere aferente bazinelor acvatice destinate odihnei și scăldatului;
	9. efectuarea lucrărilor de construcție de orice gen, cu excepția celor autorizate în corespundere cu legislația;
	10. extragerea minereurilor, a zăcămintelor și a solurilor, cu excepția celor autorizate în corespundere cu legislația;
	11. aruncarea și depozitarea deșeurilor, amenajarea gunoiștilor improvizate;
	12. abandonarea mijloacelor de transport și a remorcilor în fâșia de protecție a frontierei de stat și/sau pe instalațiile genistice. În caz de defecțiune tehnică a mijlocului de transport sau a remorcii, persoana este obligată să informeze imediat subdiviziunea Poliției de Frontieră și să le evacueze în regim prioritar;
	13. staționarea și acostarea mijloacelor plutitoare pe apele de frontieră în locurile neautorizate de către organele abilitate.
6. Angajații organelor de drept și ai autorităților publice au dreptul să desfășoare activități atribuite lor prin lege în fâșia de protecție a frontierei de stat, în condițiile art.40 alin.(3) din Legea cu privire la frontiera de stat a Republicii Moldova nr. 28/2024. Interdicțiile stabilite la pct. 6 subpct. 1) și subpct. 6) nu se aplică angajaților organelor de drept sau control aflați în misiune de serviciu.
7. În scopul desfășurării activităților de serviciu în fâșia de protecție a frontierei de stat, organelor de drept, ai autorităților publice sînt obligați:
	1. să informeze în prealabil (telefonic, verbal sau electronic) subdiviziunea Poliției de Frontieră, în a cărei rază urmează să se desfășoare activitatea de serviciu, despre aflarea în fâșia de protecție a frontierei de stat și durata activităților planificate;
	2. să dispună de și să prezinte un document semnat de conducătorii împuterniciți ai autorității, prin care se confirmă îndeplinirea misiunii de serviciu;
	3. să dețină și să prezinte lista persoanelor care vor efectua activitatea, la necesitate;
	4. să dețină și să prezinte legitimația de serviciu sau buletinul de identitate.
8. Accesul în fâșia de protecție a frontierei de stat a persoanelor este autorizat în baza permisului de acces eliberat de Poliția de Frontieră, în condițiile art.40 din Legea cu privire la frontiera de stat a Republicii Moldova nr. 28/2024. Permisul de acces reprezintă autorizația scrisă, conform căreia posesorul acesteia beneficiază de dreptul de aflare în fâșia de protecție, în perioada de timp și limitele sectorului indicate în acesta.
9. Accesul în fâșia de protecție a persoanelor minore se permite numai cu însoțitorul legal, cu prezentarea actelor confirmative.
10. Cererea pentru solicitarea permisului de acces în fâșia de protecție poate fi depusă în formă electronică, în regim on-line, pe pagina web oficială a Inspectoratului General al Poliției de Frontieră, prin completarea formularului electronic în Sistemul Informațional ,,e-Permis”.
11. Cererea pentru eliberarea permisului poate fi depusă de persoanele care au împlinit vârsta de 16 ani și, respectiv, sunt posesoare de buletine de identitate.
12. Străinii pot solicita eliberarea permisului de acces cu condiția prezentării dovezii intrării și șederii legale pe teritoriul Republicii Moldova.
13. În apele de frontieră, posesorii mijloacelor plutitoare pot întreține și folosi ambarcațiunea, în baza permisului eliberat de Poliția de Frontieră.
14. Cererea pentru solicitarea permisului poate fi depusă în formă electronică, în regim on-line, pe pagina web oficială a Inspectoratului General al Poliției de Frontieră, prin completarea formularului electronic în Sistemul Informațional ,,e-Permis”. Poliția de Frontieră este în drept să refuze eliberarea permisului sau să îl anuleze.
15. La eliberarea permisului pentru mijloacele plutitoare, anexat la cererea depusă în formă electronică, se prezintă:
	1. actul de navigație (biletul naval);
	2. condițiile de navigare (revizia tehnică);
	3. permisul de conducere, pentru ambarcațiuni cu motor;
	4. actele confirmative ale dreptului de proprietate sau de posesiune legală asupra mijlocului plutitor.
16. Regulile de aflare în apele de frontieră pentru posesorii permiselor, condițiile şi procedura de refuz la eliberarea permisului şi de anulare a permisului pentru mijlocul plutitor se stabilesc de către șeful Inspectoratului General al Poliției de Frontieră.

# **Regulile specifice ale regimului zonei de frontieră**

## **Secțiunea 1. Dispoziții generale**

1. Regulile specifice ale regimului zonei de frontieră reprezintă totalitatea normelor instituite în scopul asigurării securității frontaliere și menținerii ordinii de drept.
2. Zona de frontieră se marchează de către Poliția de Frontieră, prin instalarea indicatoarelor de informare „Zonă de frontieră”, stabilite în anexa 2 la prezentele Reguli, pe drumurile naționale, internaționale, la intrările și ieșirile în/din localitățile din zona de frontieră inclusiv în localitățile aflate în zona de frontieră și extravilanul acestor localități, în limita a 10 km de la frontiera de stat în interior.
3. Lista localităților care se află în zona de frontieră, precum și a localităților ale căror hotare se află în zona de frontieră este menționată în anexa nr.3 la prezentele Reguli.
4. Dimensiunile indicatoarelor și locul amplasării acestora se aprobă de șeful Inspectoratului General al Poliției de Frontieră.
5. Cetățenii Republicii Moldova, străinii și apatrizii au acces în zona de frontieră până la fâșia de protecție a frontierei de stat cu un act de identitate sau alt document în baza căruia poate fi stabilită identitatea acesteia, care va fi prezentat la solicitarea polițistului de frontieră. Polițiștii de frontieră utilizează sistemele informaționale naționale/internaționale la identificarea persoanei care se află în zona de frontieră și nu deține un act de identitate sau alt document în baza căruia poate fi stabilită identitatea acesteia, precum și la identificarea mijlocului de transport.
6. În scopul contracarării criminalității transfrontaliere și a migrației ilegale polițiștii de frontieră, în zona de frontieră, au dreptul să controleze persoanele și actele lor de identitate, mijloacele de transport și actele de înmatriculare a acestora, documente însoțitoare pentru mărfurile, încărcăturile sau bunurile transportate, să consulte sistemele informaționale naționale/internaționale relevante

## **Secțiunea a 2-a. Autorizarea activităților economice și de altă natură neinterzise la frontiera de stat**

1. Pentru autorizarea desfășurării activităților economice sau de altă natură în zona de frontieră, pe o adâncime de 1000 metri de la linia frontierei de stat către interior, persoanele fizice sau juridice de drept privat depun o cerere către Poliția de Frontieră. Activitățile economice și de altă natură neinterzise la frontiera de stat sunt stabilite conform anexei nr.4 la prezentele Reguli. Autoritățile administrației publice sunt exceptate de la obligația de a solicita aviz pentru desfășurarea activităților economice și de altă natură, cu condiția că informează Poliția de Frontieră.
2. Cererea de obținere a avizului privind desfășurarea activității economice sau de altă natură în zona de frontieră poate fi depusă în formă electronică, în regim on-line, pe pagina web oficială a Inspectoratului General al Poliției de Frontieră, prin completarea formularului electronic în Sistemul Informațional ,,e-Permis” sau în formă scrisă la subdiviziunea Poliției de Frontieră.
3. La cerere se anexează:

1) copia de pe actul care permite desfășurarea activității;

2) lista lucrătorilor, la care se anexează copiile de pe actele de identitate ale acestora;

3) lista mijloacelor de transport, la care se anexează copiile certificatelor de înmatriculare;

4) avizele autorităților publice competente, la necesitate.

1. Pentru examinarea multilaterală a cererilor, Poliția de Frontieră are dreptul să solicite informații suplimentare necesare emiterii avizului privind desfășurarea activității.
2. Solicitanților li se eliberează aviz de activitate în zona de frontieră. Avizul menționat se eliberează de către Poliția de Frontieră pe sectorul căruia se vor desfășura activitățile solicitate, cu termen de valabilitate stabilit sau cu termenul indicat în demers, dar nu va depăși data de 31 decembrie a anului în curs.
3. Autoritățile publice sau persoanele juridice indiferent de tipul de proprietate și forma juridică de organizare coordonează cu șeful subdiviziunii Poliției de Frontieră locul de intrare/ieșire în/din zona de frontieră, perioada și timpul de aflare în ea.
4. Poliția de Frontieră poate refuza eliberarea avizului privind desfășurarea activității economice sau de altă natură în zona de frontieră, sau îl poate anula. Condițiile și procedura de refuz și de anulare a avizelor se stabilesc de către șeful Inspectoratului General al Poliției de Frontieră.

## **Secțiunea a 3-a. Modul și condițiile de avizare a vânătorii în zona de frontieră**

1. Vânătoarea în zona de frontieră se efectuează de către membrii organizațiilor vânătorești, deținători ai carnetului de vânător, candidați la obținerea carnetului de vânător, cetățenii străini și apatrizii, elevii/studenții din instituția de învățământ care dispune de program de studii și are ca disciplină managementul cinegetic
2. Pentru autorizarea desfășurării vânătorii în zona de frontieră, Poliția de Frontieră eliberează persoanei aviz, care reprezintă acordul scris, conform căruia posesorul acestuia beneficiază de dreptul de aflare în zona de frontieră pentru desfășurarea vânătorii, în termenul de vânătoare stabilit și în limitele sectorului indicate.
3. În cazul vânătorii colective, Poliția de Frontieră eliberează aviz colectiv, care reprezintă acordul scris, conform căruia persoanele beneficiază de dreptul de aflare în zona de frontieră pentru desfășurarea vânătorii, în termenul de vânătoare stabilit și în limitele sectorului indicat. Cererea și setul de documente pentru participanții la vânătoarea colectivă, poate fi depusă de către un reprezentant al colectivului de vânători.
4. Cererea de obținere a avizului pentru desfășurarea vânătorii poate fi depusă în formă electronică, în regim on-line, pe pagina web oficială a Inspectoratului General al Poliției de Frontieră, prin completarea formularului electronic în Sistemul Informațional ,,e-Permis”.
5. La eliberarea avizului pentru desfăşurarea vînătorii sportive şi de amatori, anexat la cererea depusă în formă electronică, se prezintă:
6. copia carnetului de vânător, cu excepția elevilor/studenților instituțiilor de învățământ, participanți la vânătoarea colectivă, care vor anexa copia carnetului de elev/student;
7. copia permisului de vânătoare (foaie/fișă pentru recoltare, autorizație de a vâna animale sălbatice copitate);
8. copia permisului de portarmă;
9. copia permisului pentru arcul de vânătoare;
10. copia pașaportului câinelui de vânătoare sau pașaportului păsării de pradă dresate, în cazul folosirii acestuia (acesteia).
11. Cetățenii străini și apatrizii, pot participa la vânătoare în zona de frontieră, cu condiția însoțirii de către o persoană împuternicită de către gestionarul fondului cinegetic, prezentării dovezii intrării și șederii legale pe teritoriul Republicii Moldova și perfectării avizului.
12. Obținerea avizului pentru desfășurarea vânătorii în zona de frontieră este obligatoriu pentru toate ședințele de vânătoare.
13. Avizul se eliberează pentru termenele de vânătoare corespunzătoare speciei de vânat, stabilite prin hotărâre de Guvern pentru sezonul distinct de vânătoare.
14. Poliția de Frontieră poate refuza eliberarea avizului pentru desfășurarea vînătorii în zona de frontieră sau îl poate anula. Condiţiile şi procedura de refuz la eliberarea avizului şi de anulare a avizului pentru desfășurarea vînătorii în zona de frontieră se stabilesc de către şeful Inspectoratului General al Poliţiei de Frontieră.
15. Poliţia de Frontieră este în drept de a sista (întrerupe) desfăşurarea vînătorii în zona de frontieră, dacă:

1) în cadrul controlului asupra modului de desfășurare a vânătorii, efectuat de angajații Poliției de Frontieră, au fost constatate încălcări ale regulilor regimului zonei de frontieră;

2) au fost introduse măsuri de intensificare a supravegherii frontierei, în caz de producere a unor situaţii excepţionale în ariile de efectuare a vînătorii.

1. Despre începerea și finalizarea vânătorii desfășurate în zona de frontieră posesorul avizului informează telefonic, verbal sau electronic sectorul Poliției de Frontieră în a cărui rază urmează să se desfășoare/s-a desfășurat vânătoarea. În cazul producerii unui incident în timpul desfășurării vânătorii, sectorul Poliției de Frontieră trebuie să fie informat imediat.
2. În cazul în care vânătoarea se desfășoară în limitele a două sectoare ale Poliției de Frontieră, subdiviziunile se vor informa reciproc privind desfășurarea vânătorii.
3. Evidenţa avizelor eliberate se efectuează în Registrul electronic, ținut de către Inspectoratul General al Poliției de Frontieră în conformitate cu prevederile cadrului normativ.
4. Avizul este valabil la prezentarea unui act de identitate sau unui alt document în baza căruia poate fi stabilită identitatea persoanei, care va fi prezentat la solicitarea polițistului de frontieră.

## **Secțiunea a 4-a. Modul și condițiile de avizare a operațiunilor aeriene cu aeronave fără pilot**

1. Efectuarea operațiunilor aeriene cu aeronave fără pilot în zona de frontieră până la limita fâșiei de protecție a frontierei de stat se desfășoară de către operatori de sisteme de aeronave fără pilot.
2. Operațiunile aeriene cu aeronave fără pilot se pot efectua în perioada luminoasă a zilei în baza avizului eliberat de Poliția de Frontieră.
3. Cererea de obținere a avizului pentru efectuarea operațiunilor aeriene cu aeronave fără pilot se depune în formă electronică, în regim on-line, pe pagina web oficială a Inspectoratului General al Poliției de Frontieră, prin completarea formularului electronic în Sistemul Informațional ,,e-Permis”. La cerere se anexează copiile actelor eliberate de Autoritatea Aeronautică Civilă în conformitate cu categoria operațiunii.
4. La eliberarea avizului pentru operațiunile aeriene cu aeronave fără pilot, care implică zboruri de aerofotografiere și filmare a teritoriului național, anexat la cererea depusă în formă electronică, se anexează copia autorizației de operare eliberată de Autoritatea Aeronautică Civilă (sau, după caz, declarația operațională aprobată de Autoritatea Aeronautică Civilă), copia avizului Ministerului Apărării și copia avizului Serviciului de Informații și Securitate.
5. Poliția de Frontieră are dreptul să solicite, iar Autoritatea Aeronautică Civilă se obligă să furnizeze informația deținută, care permite identificarea individuală a operatorilor și a sistemelor de aeronave fără pilot. Mecanismul de schimb de informații se stabilește prin Acord bilateral între instituții.
6. În cazul în care sistemele de aeronave fără pilot nu fac obiectul certificării și al înregistrării, la solicitare se va anexa în copie actul de identitate al persoanei care operează aeronava și al proprietarului acesteia, dacă diferă de operator.
7. Despre începerea și finalizarea operațiunii aeriene cu aeronave fără pilot în zona de frontieră posesorul permisului informează telefonic, verbal sau electronic subdiviziunea Poliției de Frontieră în a cărui rază urmează să se desfășoare/s-a desfășurat operațiunea aeriană. În cazul producerii unui incident în timpul operațiunii aeriene, subdiviziunea Poliției de Frontieră este informată imediat.
8. Poliția de Frontieră are dreptul să refuze eliberarea avizului sau să anuleze avizul emis. Condițiile și procedura de refuz la eliberarea avizului și de anulare a avizelor se stabilesc de către șeful Inspectoratului General al Poliției de Frontieră.
9. Poliția de Frontieră are dreptul să instituie în zona de frontieră, zone geografice în care să restricționeze permanent sau temporar operațiunile cu aeronave fără pilot, în cazul în care operațiunea aeriană pune în pericol sau poate pune în pericol garantarea securității statului sau a ordinii publice în zona respectivă, activitatea Poliției de Frontieră sau a altor autorități a statului, inclusiv operarea unei aeronave fără pilot de stat sau a fost introduse măsuri de intensificare a supravegherii frontierei de stat.
10. Zonele geografice care restricționează operarea sistemelor de aeronave fără pilot sunt făcute publice.
11. Poliția de Frontieră are dreptul să intercepteze și să preia controlul asupra zborului oricărei aeronave fără pilot care:
	1. nu poartă etichete de identificare, însemne distinctive și nu poate fi identificată la distanță (însemnului de naționalitate și de înmatriculare conform art.19 din Codul aerian nr.301/2017);
	2. transportă o sarcină utilă;
	3. scopul pentru care este utilizată nu corespunde scopului pentru care a fost emis avizul Poliției de Frontieră;
	4. nu a fost emis un aviz al Poliției de Frontieră pentru operațiunea aeriană respectivă sau acesta a fost anulat;
	5. există o bănuială rezonabilă că aeronava fără pilot este utilizată pentru săvârșirea unei fapte cu caracter penal sau contravențional.
12. În cazul menționat la pct.55 subpct. 5), aeronava fără pilot constituie corp delict și este tratată în continuare în conformitate cu legislația procesual – penală.
13. În cazul în care este imposibilă interceptarea aeronavei fără pilot, Poliția de Frontieră are dreptul să o imobilizeze sau să o distrugă. Decizia respectivă este adaptată riscului pe care îl prezintă aeronava fără pilot pentru securitatea și ordinea publică și este autorizată de șeful ierarhic superior al polițistului de frontieră care o pune în executare.
14. Interceptarea/imobilizarea și distrugerea aeronavelor fără pilot străine care intră nesancționat în spațiul aerian al Republicii Moldova, ține de competența Forțelor Armate. Poliția de Frontieră cooperează cu Forțele Armate în privința zborurilor tuturor aeronavelor, inclusiv fără pilot, la altitudini joase, prin schimb de informații.

Anexa nr.1 la

Drepturile, obligațiile și restricțiile

regimului frontierei de stat



Anexa nr.2 la

Drepturile, obligațiile și restricțiile

regimului frontierei de stat



Anexa nr.3 la

Drepturile, obligațiile și restricțiile

regimului frontierei de stat

LISTA

localităților care se află în zona de frontieră,

 precum și a localităților ale căror hotare se află în zona de frontieră

1. Raionul Floreşti – satele/comunele: Napadova,Temeleuţi, Tîrgul Vertiujeni, Vertiujeni, Zăluceni.

2. Raionul Soroca – oraşul Soroca; satele Alexandru cel Bun, Balinţi, Balinţii Noi, Bădiceni, Cerlina, Cremenciug, Cosăuţi, Cureşniţa, Cureşniţa Nouă, Dărcăuţii Noi, Decebal, Dărcăuți, Egoreni, Grigorăuca, Holoşniţa, Hristici, Inundeni, Iarova, Iorjniţa, Livezi, Nimereuca, Niorcani, Oclanda, Ocolina, Parcani, Pîrlița, Racovăţ, Redi-Cereşnovăţ, Rubleniţa, Rubleniţa Nouă, Rudi, Ruslanovca, Slobozia Nouă, Slobozia-Vărăncău, Sobari, Soloneţ, Stoicani, Şeptelici, Şolcani,Slobozia-Cremene, Tătărăuca Nouă, Tătărăuca Veche, Tolocăneşti, Trifăuţi, Ţepilova, Valea, Vasilcău,Vanțina,Vărăncău, Visoca, Voloave, Voloviţa, Zastînca .

3. Raionul Donduşeni – satele/comunele: Arioneşti, Briceni, Crişcăuţi, Pocrovca, Sudarca, Teleşeuca, Teleşeuca Nouă.

4. Raionul Ocniţa – oraşele: Frunză, Ocniţa, Otaci; satele/comunele: Berezovca, Bîrnova, Calaraşovca, Clocuşna, Codreni, Corestăuţi, Dînjeni, Gîrbova, Hădărăuţi, Lencăuţi, Lipnic, Maiovca, Mereşeuca, Mihălăşeni, Naslavcea, Ocniţa, Sauca, Stălineşti, Unguri, Vălcineţ, Verejeni.

5. Raionul Edineţ – satele/comunele: Bădragii Noi, Bădragii Vechi, Brînzeni, Burlăneşti, Buzdugeni, Cepeleuţi, Corpaci, Cuconeştii Noi, Cuconeştii Vechi, Feteşti, Hancăuţi, Lopatnic, Rîngaci, Terebna, Trinca, Vancicăuţi, Viişoara.

6. Raionul Briceni – oraşele: Briceni, Lipcani; satele/comunele: Balasineşti, Bălcăuţi, Beleavinţi, Berlinţi, Bezeda, Bocicăuţi, Bogdăneşti, Bulboaca, Caracuşenii Noi, Colicăuţi, Coteala, Cotiujeni, Criva, Drepcăuţi, Grimăncăuţi, Grimeşti, Hlina, Larga, Mărcăuţi, Mărcăuţii Noi, Medveja, Pavlovca, Pererita, Slobozia-Medveja, Slobozia-Şirăuţi, Şirăuţi, Teţcani, Trebisăuţi.

7. Raionul Rîşcani – oraşul Costeşti; satele/comunele: Avrămeni, Branişte, Dămăşcani, Dumeni, Duruitoarea, Duruitoarea Nouă, Gălăşeni, Horodişte, Mălăieşti, Păşcăuţi, Petruşeni, Proscureni, Reteni, Reteni-Vasileuţi, Văratic.

8. Raionul Glodeni – satele/comunele: Balatina, Bisericani, Brînzeni, Buteşti, Camenca, Ciuciulea, Clococenii Vechi, Cobani, Cot, Cuhneşti, Movileni, Lipovăţi, Moara Domnească, Moleşti, Serghieni, Tomeştii Noi, Tomeştii Vechi, Viişoara.

9. Raionul Făleşti – satele/comunele: Bocşa, Călineşti, Chetriş, Chetrişul Nou, Cuzmenii Vechi, Drujineni, Hînceşti, Horeşti, Hrubna Nouă, Izvoare, Lucăceni, Musteaţa, Năvîrneţ, Pruteni, Rediul de Jos, Rediul de Sus, Risipeni, Taxobeni, Socii Noi, Unteni, Valea Rusului, Vrăneşti.

10. Raionul Ungheni – oraşul Ungheni; satele/comunele: Blindeşti, Buciumeni, Buzduganii de Jos, Buzduganii de Sus, Cetireni, Cioropcani, Chirileni, Costuleni, Elizavetovca, Floreni, Floreşti, Floriţoaia Nouă, Floriţoaia Veche, Frăsineşti, Gherman, Grăseni, Grozasca, Măcăreşti, Mănoileşti, Medeleni, Morenii Noi, Morenii Vechi, Novaia Nicolaevca, Petreşti, Rezina, Sculeni, Semeni, Stolniceni, Şicovăţ, Todireşti, Unţeşti, Valea Mare, Vulpeşti, Zagarancea.

11. Raionul Nisporeni – satele/comunele: Băcşeni, Bălăureşti, Bărboieni, Brătuleni, Călimăneşti, Chilişoaia, Drojdieni, Grozeşti, Heleşteni, Isăicani, Luminiţa, Marinici, Odaia, Odobeşti, Selişteni, Soltăneşti, Şişcani, Valea-Trestieni, Zberoaia.

12. Raionul Hînceşti – satele/comunele: Călmăţui, Căţeleni, Cioara, Costeşti, Cotul Morii, Dancu, Feteasca, Frasin, Horjeşti, Ivanovca, Leuşeni, Marchet, Mingir, Nemţeni, Obileni, Pogăneşti, Sărăteni, Semionovca, Tălăieşti, Voinescu.

13. Raionul Leova – oraşul Leova; satele/comunele: Cupcui, Filipeni, Hănăşenii Noi, Nicolaevca, Romanovca, Sărata-Răzeşti, Sîrma, Tochile-Răducani, Tomai.

14. Raionul Cantemir – oraşul Cantemir; satele/comunele: Antoneşti, Cania, Ciobalaccia, Constantineşti, Flocoasa, Ghioltosu, Goteşti, Hîrtop, Hănăseni, Iepureni, Lărguţa, Leca, Plopi, Porumbeşti, Stoianovca, Taraclia, Ţiganca, Ţiganca Nouă, Toceni, Vîlcele.

15. Raionul Cahul – oraşul Cahul, satele/comunele: Alexandru Ioan Cuza, Andruşul de Jos, Badicul Moldovenesc, Brînza, Burlăceni, Chircani, Cîşliţa-Prut, Colibaşi, Cotihana, Crihana Veche, Cucoara, Giurgiuleşti, Greceni, Iujnoe, Larga Nouă, Larga Veche, Manta, Paicu, Paşcani, Roşu, Slobozia Mare, Tătăreşti, Treteşti, Vadul lui Isac, Văleni, Zîrneşti.

16. UTA Găgăuzia – oraşul Vulcăneşti, Ceadîr-Lunga; satele/comunele: Avdarma, Beşghioz, Cazaclia, Cişmichioi, Chiriet-Lunga, Copceac, Etulia, Etulia Nouă, Vulcăneşti.

17. Raionul Taraclia – oraşul Taraclia, Tvardiţa; satele/comunele: Cairaclia, Chirilovca, Ciumai, Corten, Mirnoe, Musaitu, Valea Perjei, Vinogradovca.

18. Raionul Basarabeasca – oraşul Basarabeasca; satele/comunele: Abaclia, Bogdanovca, Carabetovca, Carabiber, Iordanovca, Iserlia, Ivanovca, Sadaclia.

19. Raionul Cimişlia – satele/comunele: Batîr, Bogdanovca Nouă, Bogdanovca Veche, Mihailovca, Troiţcoe.

20. Raionul Căuşeni – satele/comunele: Baimaclia, Opaci, Sălcuţa, Sălcuța Nouă, Săiţi, Taraclia, Tocuz, Ucrainca, Zaim, Zviozdocica.

21. Raionul Ştefan-Vodă – oraşul Ştefan-Vodă; satele/comunele: Alava, Antoneşti, Brezoaia, Carahasani, Căplani, Copceac, Crocmaz, Feşteliţa, Lazo, Marianca de Jos, Olăneşti, Palanca, Purcari, Răscăieți, Răscăieții Noi, Semionovca, Slobozia, Ştefăneşti, Tudora, Volintiri, Viișoara.

22. Unitățile administrativ-teritoriale din stînga Nistrului – municipiul Tiraspol, orașele: Camenca, Crasnoe (Slobozia), Dnestrovsc, Maiac, Tiraspolul Nou; satele/comunele: Afanasievca, Alexandrovca, Alexandrovca Nouă, Andreevca, Andriaşevca Nouă, Andriaşevca Veche, Basarabca, Beloci, Bîcioc, Blijnii Hutor, Bodeni, Bosca, Broşteni, Bruslachi, Buschi, Butor, Butuceni, Calinovca, Caragaş, Carmanova, Caterinovca, Cerniţa, Chirov, Cobasna,  Coicova, Colosova, Comisarovca Nouă, Constantinovca (Camenca), Constantinovca (Slobozia), Corotna, Coşniţa Nouă, Cotovca, Crasnaia Besarabia, Crasnencoe, Crasnîi Octeabri, Crasnîi Vinogradari, Crasnoe (Grigoriopol), Crasnogorca, Cuzmin, Dimitrova, Doibani I, Doibani II, Dubău, Fedoseevca, Frunză, Frunzăuca, Gherşunovca, Goian, Goianul Nou, Haraba, Harmaţca, Hîrtop, Hlinaia (Grigoriopol), Hlinaia (Slobozia), Hristovaia, Hruşca, Iagorlîc, Iantarnoe, Ivanovca, Jura, Lenin, Lîsaia Gora, Lunga Nouă, Marian, Mălăieşti, Mihailovca, Mihailovca Nouă, Mocearovca, Mocra, Mocreachi, Molochişul Mare, Molochişul Mic, Nezavertailovca, Nicolscoe, Novaia Jizni, Novocotovsc, Novosaviţcaia (loc.st.cf), Novovladimirovca, Ocniţa, Parcani, Pervomaisc (Rîbnița), Pervomaisc (Slobozia), Pîcalova, Plopi, Pobeda (Grigoriopol), Pobeda (Rîbnița), Podoima, Podoimiţa, Pohrebea Nouă, Popencu, Prioziornoe, Raşcov, Rotari, Sadchi, Severinovca, Slobozia-Raşcov, Socolovca, Solnecinoe, Sovietscoe, Stanislavca, Stroieşti, Sucleia, Suhaia Rîbniţa, Şevcenco, Şipca, Şmalena, Taşlîc, Ţîbuleuca, Uiutnoe, Ulmu, Ulmul Mic, Vadul Turcului, Valea Adîncă, Vasilievca (Dubăsari), Vasilievca (Rîbnița), Vărăncău, Vesioloe, Vinogradnoe, Vladimirovca (Rîbnița), Vladimirovca (Slobozia), Voitovca, Zaporojeţ.

Anexa nr.4 la

Drepturile, obligațiile și restricțiile

regimului frontierei de stat

Activitățile economice și de altă natură neinterzise la frontiera de stat

1. Agricultură, silvicultură şi pescuit;
2. Industria extractivă;
3. Industria prelucrătoare;
4. Producţia şi furnizarea de energie electrică şi termică, gaze, apă caldă şi aer condiţionat;
5. Distribuţia apei; salubritate, gestionarea deşeurilor, activităţi de decontaminare;
6. Construcţii;
7. Comerţ cu ridicata şi cu amănuntul; întreţinerea şi repararea autovehiculelor şi a motocicletelor;
8. Transport şi depozitare;
9. Activități de cazare și alimentație publică;
10. Informaţii şi comunicaţii;
11. Activități financiare şi asigurări;
12. Tranzacţii imobiliare;
13. Activităţi profesionale, ştiinţifice şi tehnice;
14. Activităţi de servicii administrative şi activităţi de servicii suport.
15. Activități de recreere şi de agrement;
16. Activităţi ale gospodăriilor casnice de producere de bunuri şi servicii destinate consumului propriu;
17. Alte activităţi de servicii personale.